Kačkavalj
Kačkavalj je vrsta sira koja se pravi od ovčijeg ili kravljeg mlijeka. Originalno se pravi na Siciliji, Italija, ali se pravljenje proširilo na cijeli Balkan. Italijanski naziv za sir caciocavallo u prevodu znači "sir na konjskim leđima", i prvobitno se mislilo da se sir pravio od kobiljeg mlijeka, mada nema historijskih dokaza za to. Pretpostavlja se da ovaj naziv dolazi od načina sušenja sira, koje se suši na horizontalnoj dasci koja se nekad zove "konj".